钦定古今图书集成/理学汇编/学行典/第047卷 > 朱子大全集 > 《答潘恭叔》
## 钦定古今图书集成/理学汇编/学行典/第047卷 > 朱子大全集 > 《答潘恭叔》

性固不能不动，然其无所不有，非为其不能不动而
后然也。虽不动，而其无所不有，亦曷尝有亏欠哉？释
氏之病，乃为错认精神魂魄为性，非为不知性之不
能动而然也。使其果能识性，即不可谓之妄见。既曰
妄见，则不可言“见夫性之本空。”此等处立语未莹，恐
亦是见得未分明也。